
חולין קמא ע"ב



טקסט הדף מנוקד



רַבִּי חִיָּיא וּבֵי רַבִּי אוֹשַׁעְיָא מְשַׁבַּשְׁתָּא הִיא וְלָא תּוֹתְבוּ מִינַּהּ בֵּי מִדְרְשָׁא דִּלְמָא אֵינָהּ בִּכְלַל מַלְקוֹת אַרְבָּעִים תַּנְיָא


תָּא שְׁמַע דְּתָנֵי רַבִּי אוֹשַׁעְיָא וְרַבִּי חִיָּיא לֹא תָשׁוּב וְשָׁב לֹא תְכַלֶּה וְכִלָּה יֶשְׁנָן בִּכְלַל מַלְקוֹת אַרְבָּעִים דִּבְרֵי רַבִּי יְהוּדָה


שְׁמַע מִינַּהּ טַעְמֵיהּ דְּרַבִּי יְהוּדָה מִשּׁוּם דְּקָסָבַר לָאו שֶׁנִּיתָּק לַעֲשֵׂה לוֹקִין עָלָיו


דִּלְמָא הָתָם הַיְינוּ טַעַם דְּקָסָבַר תַּעֲזוֹב מֵעִיקָּרָא מַשְׁמַע


אֲמַר לֵיהּ רָבִינָא לְרַב אָשֵׁי תָּא שְׁמַע לֹא תוֹתִירוּ מִמֶּנּוּ עַד בֹּקֶר וְגוֹ' בָּאֵשׁ תִּשְׂרֹפוּ בָּא הַכָּתוּב לִיתֵּן עֲשֵׂה אַחַר לֹא תַעֲשֶׂה לוֹמַר לָךְ שֶׁאֵין לוֹקִין עָלָיו דִּבְרֵי רַבִּי יְהוּדָה


שְׁמַע מִינַּהּ טַעְמָא דְּרַבִּי יְהוּדָה מִשּׁוּם דְּקָסָבַר שַׁלֵּחַ מֵעִיקָּרָא מַשְׁמַע שְׁמַע מִינַּהּ


אֲמַר לֵיהּ רַב אִידִי לְרַב אָשֵׁי מַתְנִיתִין נָמֵי דַּיְקָא דְּקָתָנֵי הַנּוֹטֵל אֵם עַל הַבָּנִים רַבִּי יְהוּדָה אוֹמֵר לוֹקֶה וְאֵין מְשַׁלֵּחַ וְאִי סָלְקָא דַעְתָּךְ טַעְמָא דְּרַבִּי יְהוּדָה לָאו שֶׁנִּיתָּק לַעֲשֵׂה לוֹקִין עָלָיו לוֹקֶה וּמְשַׁלֵּחַ מִבְּעֵי לֵיהּ


וְדִלְמָא הָכִי קָאָמַר בְּמַתְנִיתִין אֵין נִפְטָר עַד דְּמַלְקִין לֵיהּ


עַד כַּמָּה מְשַׁלְּחָהּ אָמַר רַב יְהוּדָה כְּדֵי שֶׁתֵּצֵא מִתַּחַת יָדוֹ בַּמֶּה מְשַׁלְּחָהּ רַב הוּנָא אָמַר בְּרַגְלֶיהָ רַב יְהוּדָה אָמַר בַּאֲגַפֶּיהָ רַב הוּנָא אָמַר בְּרַגְלֶיהָ דִּכְתִיב מְשַׁלְּחֵי רֶגֶל הַשּׁוֹר וְהַחֲמוֹר רַב יְהוּדָה אָמַר בַּאֲגַפֶּיהָ דְּהָא כְּנָפֶיהָ נִינְהוּ


הַהוּא דְּגַזִּינְהוּ לְגַפַּהּ וְשַׁלְּחַהּ וְאַחַר כָּךְ תַּפְשַׂהּ נַגְּדֵיהּ רַב יְהוּדָה אֲמַר לֵיהּ זִיל רַבִּי לַהּ גַּדְפַיהּ וְשַׁלְּחַהּ


כְּמַאן אִי כְּרַבִּי יְהוּדָה לוֹקֶה וְאֵין מְשַׁלֵּחַ אִי כְּרַבָּנַן מְשַׁלֵּחַ וְאֵין לוֹקֶה לְעוֹלָם כְּרַבָּנַן וּמַכַּת מַרְדּוּת מִדְּרַבָּנַן


הָהוּא דַּאֲתָא לְקַמֵּיהּ דְּרָבָא אֲמַר לֵיהּ תֵּימָה מַהוּ אָמַר לָא יָדַע הַאי גַּבְרָא דְּעוֹף טָהוֹר חַיָּיב לְשַׁלּוֹחֵי אֲמַר לֵיהּ דִּילְמָא חֲדָא בֵּיעֲתָא הוּא דְּרַמְיָא אֲמַר לֵיהּ (הַאי יָדְעִי) [אִין אֲמַר לֵיהּ מַאי תִּיבְּעֵי] לָךְ מַתְנִיתִין הִיא אֵין שָׁם אֶלָּא אֶפְרוֹחַ אֶחָד אוֹ בֵיצָה אַחַת חַיָּיב לְשַׁלֵּחַ


שַׁלְחַהּ וְאַהְדַּר לַהּ רָבָא פְּרִסְתָּקֵי וְתַפְסַהּ וְלֵיחוּשׁ לַחֲשָׁדָא כִּלְאַחַר יָד


תָּנוּ רַבָּנַן יוֹנֵי שׁוֹבָךְ וְיוֹנֵי עֲלִיָּיה חַיָּיבוֹת בְּשִׁלּוּחַ וַאֲסוּרוֹת מִשּׁוּם גָּזֵל מִפְּנֵי דַּרְכֵי שָׁלוֹם


וְאִי אִיתָא לְהָא דְּאָמַר רַבִּי יוֹסֵי בַּר רַבִּי חֲנִינָא חֲצֵרוֹ שֶׁל אָדָם קוֹנָה לוֹ שֶׁלֹּא מִדַּעְתּוֹ קְרִי כָּאן כִּי יִקָּרֵא פְּרָט לִמְזוּמָּן


אָמַר רַבָּ[ה] בֵּיצָה עִם יְצִיאַת רוּבָּהּ הוּא דְּאִחַיַּיב בְּשִׁלּוּחַ מִקְנָא לָא קָנֵי עַד דְּתִפּוֹל לַחֲצֵרוֹ וְכִי קָתָנֵי חַיָּיבוֹת בְּשִׁלּוּחַ מִקַּמֵּי דְּתִפּוֹל לַחֲצֵרוֹ


אִי הָכִי אַמַּאי אֲסוּרוֹת מִשּׁוּם גָּזֵל אַאִמָּם וְאִיבָּעֵית אֵימָא לְעוֹלָם אַבֵּיצָה וּבֵיצָה כֵּיוָן דִּנְפַק לֵיהּ רוּבָּא דַּעְתֵּיהּ עֲלֵיהּ


וְהַשְׁתָּא דְּאָמַר רַב יְהוּדָה אָמַר רַב אָסוּר לִזְכּוֹת בְּבֵיצִים שֶׁהָאֵם רוֹבֶצֶת עֲלֵיהֶן שֶׁנֶּאֱמַר שַׁלֵּחַ אֶת הָאֵם וַהֲדַר הַבָּנִים תִּקַּח לָךְ אֲפִילּוּ תֵּימָא אַף עַל גַּב דִּנְפַל לַחֲצֵרוֹ כֹּל הֵיכָא דְּאִיהוּ מָצֵי זָכֵי חֲצֵרוֹ נָמֵי זָכְיָא וְכֹל הֵיכָא דְּאִיהוּ לָא מָצֵי זָכֵי חֲצֵרוֹ נָמֵי לָא זָכְיָא לֵיהּ


אִי הָכִי אַמַּאי אֲסוּרוֹת מִפְּנֵי דַּרְכֵי שָׁלוֹם אִי דְּשַׁלְּחַהּ גָּזֵל מְעַלְּיָא הוּא אִי דְּלָא שַׁלְּחַהּ שַׁלּוֹחֵי בָּעֵי


בְּקָטָן קָטָן בַּר דַּרְכֵי שָׁלוֹם הוּא הָכִי קָאָמַר אָבִיו שֶׁל קָטָן חַיָּיב לְהַחְזִיר לוֹ מִפְּנֵי דַּרְכֵי שָׁלוֹם


לֵוִי בַּר סִימוֹן אַקְנִי פֵּירוֹת שׁוֹבָכוֹ לְרַב יְהוּדָה אֲתָא לְקַמֵּיהּ דִּשְׁמוּאֵל אֲמַר לֵיהּ זִיל טְרוֹף אַקַּן דְּלִיתְגַּבְהוּ וּקְנִינְהוּ


לְמַאי אִי לְמִקְנֵא לַקְנִינְהוּ לֵיהּ בְּסוּדָר אִי בְּיוֹם טוֹב




רש"י



 רבי חייא ורבי אושעיא. סדרו את הברייתות ודקדקו בדברי כל חכם לומר כמו שאמר אבל יש תנאים הרבה שמוסיפים על משנתם בדדמי כי הכא משום דשמעינן לרבי יהודה הכא דמחייב סברי טעמא משום לאו שניתק לעשה לוקין עליו והוסיפו לומר גנב וגזלן: דילמא אינו בכלל מלקות ארבעים תניא. ואשמועינן דטעמא דרבי יהודה במתני' משום דשלח מעיקרא משמע והתנאים טעו בגירסתם לאחר זמן ואמרו שישנן דאמרי דומיא דמתני': לא תשוב. לקחתו: לא תכלה. דפאה והרי הן ניתקין לעשה דכתיב לעני ולגר תעזוב אותם: מעיקרא משמע. לא תכלה אבל מה עליך לעשות עזוב אותם ולא תכלה אבל גנב וגזלן דעל כרחך ניתק לעשה אימא לך דלא לקי: לא תותירו. ואם תותירו באש תשרופו הא ודאי ניתק לעשה: ואי ס''ד. קסבר ר' יהודה שלח דקרא אחר לקיחה משמע וטעמא דלוקה משום לאו שניתק לעשה לוקין עליו אמאי קתני ואין משלח הכתוב מחייבו אף לשלחו לאחר לקיחה והוא פוטרו: דילמא. אינו משלח דקאמר אינו נפטר בשלוח אלא אף לוקה: עד כמה משלחה. אם נטלה: שתצא מתחת ידו. ואם יכול לחזור ולתופשה מותר: במה משלחה ברגל. יאחזנה ברגלה וישלחנה: בגפה. אוחזה בכנפה ומשלחה: משלחי רגל. אלמא שילוח ברגל הוא כך שמעתי ונראה בעיני שאין שילוח זה דומה לשילוח רגל השור שהוא הולך ברגלים והכא אחיזה ברגלים וכמדומה לי דהכי קאמר רב הונא אמר ברגל שאם תלש גפה ושלחה נפטר ממצות שילוח כיון שהלכה ב' פסיעות או ג' ומותר לחזור לתופשה ורב יהודה אמר בגפה שתוכל לעוף כדרכה וראייה לדברי מדמייתי עובדא דההוא דתלשינהו לגפה ושלחה דחייביה רב יהודה למשלחיה דרב יהודה לטעמיה דאמר אין שילוח עוף ברגל: רבי לה גדפה. השהה אותה עד שיגדלו לה כנפיה ותשלחנה: מכת מרדות. רידוי בתוכחה שלא ירגיל בזה ואין לה קצבה אלא עד שיקבל עליו: תימה. עוף טהור הוא: אמר ליה. רבא: דלמא חדא ביעתא הוא דרמיא: לכך הוצרכת לשאול שלא הטילה אלא ביצה אחת וקרא אפרוחים או ביצים כתיב: פרסתקי. מצודות: וליחוש לחשדא. שעל הנאת עצמו חייבו לשלחה דצריך להתרחק מן הכיעור כדאמר באלו טרפות (לעיל דף מד:) דרב חסדא שרי בוכרא ולא זבין מיניה: ומשני כלאחר יד. מרחוק פירש המצודה שלא הבין המשלח: ואם איתא לדר' יוסי וכו'. הש''ס פריך לה: יציאת רובה. דאם בא אדם ומצא את האם כשהיא מטילה ביצתה וכבר יצא רובה חייב לשלח מקמי דתפול לחצרו דאכתי לאו מזומן הוא: אי הכי. דלא קנתה חצרו: אמאי אסורות משום גזל. ואפילו מפני דרכי שלום והלא עדיין מגוף האם הוא: ומשני אאמן. דרכי שלום דקאמר אפילו על האם עצמה יש משום דרכי שלום: ואיבעית אימא לעולם אביצים. דאילו על אמן אפילו משום דרכי שלום אין כאן הואיל ואינה נוחה לתופשה לא סמכה דעת בעל השובך עלה ואינו מתקוטט עם הלוקח אבל מהביצים הוא מתקוטט דדעתיה עליהן ונהי נמי דלא קנה לו חצרו משום דרכי שלום מיהא איכא: לזכות. לפשוט ידו תחת האם ולהחזיק בהם כל קנייה דהפקר זכייה קרי ליה: והשתא דאמר רב יהודה כו'. מהשתא מצית לאוקומא מתניתין אפילו יצאת כולה ולא תקשה לרבי יוסי ברבי חנינא דלא מזומן הוא וחייבת בשילוח משום ביצה אחרונה זאת שלא עמדה האם עליה משהטילתה ואף על פי שנפלה לחצר לא קנתה חצרו דכיון דהוא עצמו אם היה כאן לא היה יכול להחזיק כל חצרו נמי לא מצי זכי ליה ואין זה מזומן: אי הכי אמאי אסורות משום גזל משום דרכי שלום. ותו לא: אי דשלחה. קודם דהחזיק בה הרי קנתה חצרו לבעל הבית וגזל מעליא הוא ואי דלא שלחה היאך הוא יכול ליטלם לביצים הא בעי שלוח קודם לקיחת הביצים כרב יהודה: ומשני בקטן. דלאו בר שלוח הוא והוא הדין דהוה מצי לשנויי כגון דעבר ונטלן תחת האם דגזל מעליא ליכא אלא ניחא ליה לשנויי בדרך היתר ולא בדרך איסור: והדר מתמה ואמר קטן בר דרכי שלום הוא: ה''ג אביו של קטן חייב להחזיר מפני דרכי שלום: פירות שובכו. אפרוחים וביצים: אתא לקמיה דשמואל. לקמן מפרש מאי איצטריך ליה למבעי: טרוף אקן. הקש בידך על הקן: דליתגבהו. מיראתך והשתא מפרש ואזיל מאי בעא מיניה ומאי מהדר ליה: למאי. הגבהה זו למה: אי למקנא. שלא יחזור בו לוי בן סימון והכי קאמר ליה טרוף אקן דליתגבהו אפרוחים מיראתך ותקנה אותם בהגבהה: ליקנינהו בסודר. ולמה הוצרך רב יהודה לשאול היאך יקנה. ואם ליו''ט. שהוא ערב יו''ט ולמחר יהיו אסורים משום מוקצה ובא לשאול במה הכנתם למה לי האי טרחא לטרוף אקן: 

תוספות



 אי כרבנן משלח ואינו לוקה. הוה מצי למימר דסבר קיימו ולא קיימו הילכך לוקה ומשלח אליבא דרבנן: אי הכי אמאי אסורות משום גזל. מפורש בסוף השואל (ב''מ דף קב.): 

רשב"א

אי הכי אמאי אסורות משום גזל. כלומר א"א בשלמא ליתא דר"י בר' חנינא הכא במאי עסקינן בדנפלה לחצרו ולכך חייבין, וגזל גמור ליכא משום שאין חצרה קונה אלא מפני דרכי שלום, דדרכי שלום מיהא איכא, כיון דרמו בחצרו דדעתיה עלויהו, אלא אי איתא לדרבי יוסי ברבי חנינא והכא בשלא יצאה כולה, אמאי אסורות אפילו מפני דרכי שלום, דהא אאימן ליכא אפילו מפני דרכי שלום, מדלא קתני חייב אאימן, וביצה כל זמן דאדיקה בגופה כגופה דמיא דאזלא ופרחה, ופרקינן אאימן נמי איכא מפני דרכי שלום, דדעתיה עליה וביצה כגופה. זהו דרך רש"י ז"ל. ומה שכתב א"ה דלא קנתה חצירו, לא מיחוור, דהא אנין לאותוביה לדרבי יוסי ברבי חנינא אתינן, ואפשר דהכי קאמר א"ה דלא קנתה חצרו משום דבמחברא בגופה דאימא עסקינן וכדר' יוסי ברבי חנינא קשיא על הדרך שכתבנו וכן פירש'.



ואיבעית אימא לעולם אביצה. ולא אאימן דהואיל ואינה נותנה לתופסה דלא סמכה דעת בעל השובך, וי"מ אי אמרת באדיקה בגופה עסקינן ואע"ג דאאימן איכא משום דרכי שלום, משום דהדרי לכלובן הביצה אפילו מפני דרכי שלום דלא סמכ' דעתיה מימר אמר פרחא ורמי לה בדוכתא אחריתי, ומפרקינן לאו אביצה אלא אאימן בלחוד, ואיבעית אימא לעולם א ביצה דכיון דנפקא רובא סמכא דעתיה דודא הכא שדי ליה ואיכא מפני דרכי שלום, ולעולם בין למאי דקס"ד מעיקרא בין לתרי לישני דמתרצי השתא אאימן איכא מפני דרכי שלום. אבל רש"י ז"ל למאי דסלקא דעתך מעיקרא וללישנא בתרא ליכא אאימן משום גזל אפילו מפני דרכי שלום. ותמיהא לי דהא תניא במס' סנהדרין (כה, א) יוני שובך ויוני עליה יש בהם משום דרכי שלום הרמב"ן ז"ל, ולי נראה דאינו קשה דיוני שובך ויוני עלייה יש בהן גזל בביציהן קא', דהא בברייתא דמייתינן הכי יוני שובך ויונה עליה חייבות בשלוח הקן ואסורות משום גזל קתני, ופשיטא דלישנא ודאי לכאורה אאימן משמע, דהא ביצים לא אדכר להו בהדיא, ואאימן דקתני חייבות בשלוח דהיינו אאימהות קתני ואסורות משום גזל מפני דרכי שלום, ואפ"ה מוקמינן לה אביצים ומאי אולמא דמתניתין מברייתא, אלא אפשר דבין בברייתא בין במתני' אביצים קאמר דיש בהן מפני דרכי שלום. שלום רב לאוהבי תורתך ואין למו מכשול ה' עוז לעמו יתן ה' יברך את עמו בשלום הדרן עלך שלוח הקן וסליקא לה מסכת חולין





ריטב"א

ת"ר יוני שובך ויוני עלי' חייבת בשילוח ואסורות משום גזל משום דרכי שלום ואם איתא להא דאמר ר' יוסי בר חנינא וכו' אמר רב ביצה עם יציאת רובה וכו' ומקנא לא קניא עד שתפול לחצירו וכו' ופרכינן א"ה אמאי אסורות כלומר אא"ב כשנפלה כבר לחצירו וליתא לדר"י ולא זכי בהו מדינא אלא מפני דרכי שלום משום דדעתיה עלויה שפיר דכיון דלא זכו בהו אלא מדרבנן לא קרי' ביה מזומן אא"א דמתני' איירי ביציאת רובה אמאי אסורות דהא באמן ליכא אפי' מפני דרכי שלום מדלא קתני חייב אאמן וביצה כל זמן דאדוק' בגופא כגופ' דמיא דאזלי' ופרחי ופרקי' דאאמן נמי איכא מפני דרכי שלום דדעתי' עלי' וביצה כגופא. ואב"א לעולם אביצה ולאו אאמה וכו' זהו דרך רש"י ז"ל ולא נהירא וה"פ א"א דבאדיקה בגופא עסקי' אע"ג דבאמן איכא מפני דרכי שלום דדעתי' עלייהו דהדרי מ"מ אביצה לא סמכי' דעתיה דמימר אמר פרחא ורמי לה בדוכתא אחרינא ומפרקי' וכי קתני אסורות לאו אביצה אלא אאמן בלחוד ואב"א דלעולם אף אביצה סמכה דעתיה דמימר אמר הכא שרי ליה ולהאי פירוש' בין למאי דקס"ד מעיקרא בין למאי דאסיקנא השתא באמן איכא מפני דרכי שלום ואתיא שפיר כפשטא הא דתניא במס' סנהדרין יוני שובך ויוני עלי' יש בהן מפני דרכי שלום אבל לפרש"י ז"ל למאי דקס"ד מעיקרא וללישנא בתרא דאמרינן לעולם אביצה ופירש הוא ז"ל דדוקא אביצה אבל אימ' כיון דלא ניח' לתפס לא סמכינן דעתי' עלה היכי אתי מתנית' דהתם וכ"ת דמוקי ליה אביצים כדמוקמינן מתני' דהכא וכדקא פרקי מקצת רבנן הא ליתא. דבשלמא דמתני דהכא אע"ג דלא אידכר ביצים בהדיא כיון דקתני חייבות בשילוח ולא סגיא בלאו הכי כמאן דאידכר ביצים דמי ואיכא לדחוקי דאסורות דקתני קאי אביצים אלא במתנית' דהתם דלא איירי בשילוח כיון דלא אידכר ביצים כלל ואינם במשמעות דברי התנא האיך אפשר לפרש דכי קתני אסורות אביצים קאי דלא אידכר שמה לא בסתם ולא במפורש הא ודאי ליתא וכבר פרשתי שמועה זו יפה בפרק השואל בס"ד והלכתא אסור לזכות בבצים כל זמן שהאם רובצת עליהו:



לוי בר סימון אקני פירות שובכו אתא לקמיה דשמואל א"ל זיל טרוף אקן דלתגבהו ותקנינהו ולמאי אי למיקנהו ליקנה ליה בסודר פי' דקס"ד דפירי מתיקי הוי שכבר זכה בהן בעל השובך וקאמר ליה דליטרוף אקן דליתגבהו מחמתה כי היכי דליקנהו בהגבהה וש"מ תרתי חדא דלא בעינן הגבהה בידו ממש דה"ה כל שמגבין מפמת' ואידך דלא בעינן הגבהה ג' טפחים כדסבר רש"י ז"ל במס' קידושין דהא הכא משום טירוף קן לא מתגבהת ג' טפחים ובירושלמי אמרי על הא דקתני ההופך את הגלל הדא אמרה כל המטלטלין נקנין בתפיסה כלומר בפחות מג' טפחים ואין כאן מקומו להאריך יותר ואסיקנא דפרי הוי שלא עמדה האם על הבצים ולא זכה בהן שאסור לזכות בהן ולהכי קאמר ליה דליטרוף אקן כל היכא דליתנהו אימהות ותזכה לו חצרו ומצי לוי בתר הכי למקנינהו לר"י כשאר מטלטלין:





המאירי

מתנות עניים ר"ל לקט שכחה ופיאה ופרט ועוללות כלן לאו הניתק לעשה הן שנאמר לא תכלה פאת וגו' לא תשוב לקחתו וגו' וכרמך לא תעולל וכו' ולקט קצירך לא תלקט וכו' ופרט כרמך לא תלקט וכו' ונאמר בכלם לעני ולגר תעזוב אותם עבר ולקטם אינו לוקה שהרי רשאי ליתנם אפי' טחנו קמח נותנו בקמח אבד כל הקציר או הבציר ונשרף הרי זה לוקה שאי אפשר לו לקיים מצות עשה שבה ויראה מזו שאין להם תשלומין:



הפסח אינו נאכל אלא עד חצות ואם הותיר עד הבקר שורפה ואינו לוקה וכבר ביארנוה בפרקים הקודמים:



שלח את האם מכיון שהוציאה מתחת ידו ופרחה לה וצדה מותרת לא אסרה תורה אלא לצודה והיא אינה יכולה לפרוח בשביל הבנים שמרחפת עליהם הא מכיון שהוציאה מתחת ידו מותרת כיצד הוא משלחה אוחז בכנפיה ומפריחה תלש את גפה כדי שלא תהא פורחת אלא מעט ושיוכל לתפשה אחר שישלחנה מכין אותו מכת מרדות וקונסין אותו שישהנה אצלו עד שיגדלו כנפיה ומשלחה ואם שלחה בדרך זה או ברחה ואבדה לוקה שאין זה שלוח כלל והרי לא קיים העשה כך כתבו גדולי המחברים אלא שיש לתמוה אם כן מכת מרדות שקודם זה למה ושמא מתורת קנס ויש אומרים שאין מכין אותו מכת מרדות עד שיגדלו כנפיה וישלחנה שאין שם מלקות ולא יראה כן מלשון הגמ':



אחר שראה בזה שהוא משלח פורס לו מצודה אם ירצה כדי ללכדה ואין כאן בית מיחוש ומ"מ חכם שנמלכו עמו בשלוח זה והזהיר עליו לא יפרוס לה מצודה שמא יחשדוהו שהוא דורש לעצמו אא"כ היה אפשר לו לעשות כן כלאחר יד בדרך שלא יהא הענין מורגש למשלח:



יוני שובך ויוני עליה והם יונים מדבריים הבאים לעליית השובך אינם נקראים מזומן שאע"פ שהיה לנו לומר ששובכו ועלייתו זכו לו אינו כן מפני שאסור לזכות בביצים או באפרוחים כל זמן שהאם רובצת עליהם כדי לעשותם מזומנים ליפטר משלוח האם ומכיון שהוא אינו יכול לזכות אין חצרו זוכה לו והרי זה אינו מזומן:



יונים שקננו בחצרו של אדם האמהות אין בהם משום גזל שאין דעתו של בעל החצר סומכת עליהם שלא לפרוח על האפרוחים או הביצים אם זכה בהם בעל השובך אחר שלוח האם הרי זה גזל גמור ואם עבר וזכה בהן קודם שלוח בהגבהה כמו שהתבאר יש כאן גזל מפני דרכי שלום לבד ולא גזל גמור ובמסכת בבא מציעא כתבנוה בדרך מדוקדק יותר מזה אלא שהכל עולה לטעם אחד:



מי שרוצה להקנות לחברו במכר או במתנה פירות של שובך והם הביצים והאפרוחים שלא עמדה האם מעליהם עדיין לא קנה שהרי לא קנאם המקנה שאין חברו זוכה לו בהם כמו שביארנו ואין אדם מקנה בקנין מה שלא קנה כיצד הוא עושה מטפח המוכר על השובך כדי שיפרחו האמהות מחמת טפוחו ויגבהו מעל הארץ ותקנה לו חצירו את הפירות ואחר כך מקנה אותם לחבירו בקנין או על גב קרקע או באחת מן הקניות:



אפרוחים אלו מוקצים הם ואם רוצה לאכול מהם ביום טוב צריכים הכנה מבערב ומ"מ די לו כשיאמר זה וזה אני נוטל וכבר ביארנו ענין זה במסכת יום טוב:





מהרש"א - חידושי הלכות

שם רב יהודה אמר באגפיה רגל דהא כנפיה נינהו כו' כ"ה גירסת הילקוט וזה מסכים לפירוש מוהרא"ש בביאורי הסמ"ג דרב יהודה נמי מודה לדרשא דמשלחי רגל אלא רגלים שלה הן כנפים ומה שהקשה מהרש"ל לפירושו דמכ"ש דרגלים אחרונים קרויין רגלים לאו קושיא היא דמ"מ כיון דכנפיה הן במקום רגל הראשון של בהמה דקרי נמי רגל סתם יש לנו לילך לחומרא דבעי נמי כנפי' וק"ל:


שם אאמם והא דלא מקשינן הכא כדלקמן הא שלוחי בעי. עיין בתוספות סוף פרק השואל:





חכמת שלמה

גמ' דהא כנפי נינהו כו'. נ"ב מהר"ר אייזיק שטיין פי' בביאורי הסמ"ג וגרס לשם בסמ"ג דרגליה היינו כנפיה ופי' דרב יהודה נמי מודה לדרשא דמשלחי רגל אלא רגלים שלה הן הכנפים וכן איהא בהדיא בגמרא עכ"ל ולא נ"ל דאי דריש האי קרא אם כן מכ"ש דרגליה ממש קרויים רגלים דהא דומיא דשור וחמור האחרונים קרויים רגל ושלפניהם יד ובמקום יד של בהמה הוא כנף בעוף כדאיתא באלו טרפות ע"כ נראה דה"ק שלא תאמר מאחר שהכל תלוי בגפיה ממש מה בכך שמרט הנוצות ותלשן הלא עדיין יש לה גף דהא כנפיה נינהו כלומר הכנפים הם עיקרי הגף וכן כתוב ברא"ש ע"ש על כן גרס נמי בסמ"ג בגפיה דהיינו בכנפיה ע"ש:


רש"י בד"ה לא תשוב לקחתו כצ"ל:


בד"ה ומשני כו' שלא הבין המשלח כצ"ל:


בד"ה והשתא דאמר רב יהודה כו' האם מעלייה כו' כצ"ל:





רש"ש

גמרא א"ל האי לא ידעי לך מתניתין היא. כצ"ל:



רש"י ד"ה עד כמה משלחה. אם נטלה. לכאורה יל"פ דקאי אלכתחלה:



בריך רחמנא דסייען





הגהות יעב"ץ

גמ׳ דהא כנפי נינהו. נ"ב עיין רש״ל ורש"א:


שם לוקה ואין משלח. נ"ב לית לי׳ דרב אשי דלעיל דדוחק הוא:


שם אמר לי׳ האי ידעי. נ"ב זה שהודעתיך:





גליון הש"ס - רבי עקיבא איגר

גמ' תפשה נגדיה. עי' משנה למלך פ"ג מהלכות עבדים הל' יח:


שם זיל טרוף אקן. עי' ב"מ דף ט ע"א תוס' ד"ה הואיל:





חידושי חת"ס

במה משלחה רמב"ם מפרש כפי' א' דרש"י וכבר כתבתי לעיל דנפקא לי' מלשון תשלח משמע אתה תשלח בידים ולא סגי בהקשה על הקן שתפרח מכחו:


אי כר' יהודה לוקה ואינו משלח. מריש ה"א דאינו משלח דקאמר ר' יהודה רוצה לומר דאינו מנתק לאוי' ואינו נפטר ממלקות בשלוח אבל עכ"פ כל ימיו בעומד ושלח קאי וכן עזוב מעיקרא משמע ואפ"ה אי עבר ולקח אכתי צריך ליתן מתנותיהם של עניים הכי ה"א מסברא אבל הכא משמע דאינו משלח כלל וכלל. ועוררני בני היניק המשכיל כ' שמעון שי' א"כ לר' יהודה תיקשי ק' ש"ס לעיל קט"ו ע"א שלוח הקן ליתסר משום לא תאכל כל תועבה ולתוס' שם סוף ד"ה חורש וכו' לא שייך הכא ק"ו ממעשי שבת דלא כפירש"י ע"ש וליכא אלא תי' ש"ס לא אמרה תורה שלח לתקלה ולר' יהודה מכיון שעבר ולקח ועשה תועבה שוב לא אמרה תורה שלח וצ"ע:


ת"ר יונה שובך ויוני עלי'. רישא דהך ברייתא איתני' לעיל קל"ט ע"ב מכאן אמרו יוני שובך ויוני עלי' וכו' ע"ש והתם הו"מ לאקשויי אדריב"ח ודוחק לומר דידע לשנויי ביצה עם יציאת רובא וכו' וסמיך אק' שני' אי הכי אמאי אסורים משום גזל וכו' לכן סמיך קושייתם אהך ברייתא זה דוחק. והנה ראיתי בספר כוס ישיעות למז"ה במהרשש"ך ב"מ ק"ב שכ' דהו"מ לאוקמי בשובך של קטן שאין לו חצר לקנות מציאות ע"ש ולפ"ז א"ש דברייתא דלעיל הומ"ל דלא אתי אלא דאשמעינן דיוני שובך לא הוה מזומן ונפקא מיני' בחצר של קטן וכנ"ל וגדול הבא ליטלם ברשות קטן חייב בשלוח אבל ברייתא זו דמסיים בה ויש בה גזל משום דרכי שלום ואי בקטן מאי אירי' יוני שובך שלו אפי' ארנקי שבא לידו בתורת מציאה נמי אינו אלא מדרכי שלום אע"כ איירי בחצר של גדול פריך שפיר. מיהו מתוס' ב"מ משמע דהמקשן לא סמיך אסיפא דברייתא אלא מרישא ניחא לי' להקשות וא"כ לא א"ש קצת. וי"ל עוד דנפקא מיני' בשובך של הקדש מבואר בב"ב ע"ט ע"א דאין חצר להקדש ולא נקט הגוזלת להקדש וחייבת בשלוח אבל ברייתא זו בלא"ה דסיפא דגזל מפני דרכי שלום נמי לא מיתקמא בשל הקדש דהא עכ"פ לא נהנין מדרבנן ופטור לשלח מדכתיב לקולא להקדש וזה דעת לחם חמידות דלא כש"ך ססי' רצ"ב דס"ל ללחם חמידות הנ"ל דבדרבנן נמי שייך מיעוטא תקח לך ולא לכלביך בטריפות דרבנן וה"ה בהקדש דרבנן נמצא לא מתוקמא ברייתא דשמעתין בשל הקדש אבל ברייתא דלעיל דקאי אדרשא דקרא ומן התורה אין חצר להקדש שפיר מיתוקמא כנ"ל:


ואם איתא להא דריב"ח. בת"ח ב"מ ק"ב ע"א כ' דלרשב"א דפליג ארמב"ן וס"ל בעומד בצד חצרו לא בעי למימר תקני לי חצרי אלא ממילא קונה לו א"כ בלא דריבר"ח נמי תיקשא הא זה המשלח עומד בצד שדהו ותיקני לי' חצרו וה"ל מזומן. ולדעתי נהי לא בעי למימר תיקני לי' וממילא קנה מ"מ הכא ע"כ צריך לכוון שלא יקנה לו חצרו דא"כ אם יקנה לו מיפטר משילוח וה"ל כאלו נטל אם על הבנים. ורב יהודא אמר רב דחידש לן אסור לזכות בבנים וכו' היינו אפי' רוצה לשלח תיכף ומיד האם מ"מ אסור לזכות בבנים תחלה משום דבעינן קרא כדכתיב שלח תשלח והדר תקח הבנים אבל לזכות בבנים שעי"ז יהיו פטור לשלח האם זה הוא אסור מדאורייתא משום לא תקח האם על הבנים ומשו"ה לא קשי' לי' אלא אדריבר"ש דהוה ס"ד חצרו קונה לו בע"כ שלא ברצונו וממילא איפטר בשילוח. ומעיקרא לא הוה ידע הך דר' יהודה אמר רב והנה ס"ד דיכול בעה"ב לזכות בהאפרוחים בהיתר ע"מ לשלח האם וכיון שאפשר לו לזכות בבנים בשום אופן ממילא נעשה חצרו שלוחו שלא מדעתו לקנות הבנים וממילא פטור משילוח. וק' אדריבר"ח ומסיק דאר"י א"ר אסור לזכותו בבני וכו' נמצא אין שום מציאות בעולם שיזכה בעה"ב בהיתר בבנים א"כ גם שילוחו אינו יכול לזכות בו ואין החצר זוכה בבנים כל זמן שהאם רובצת וק"ל:


עם יציאת רובא וכו' פירש"י אם בא אדם ומצא את האם וכו' מלשון זה משמע כבעל חו"י אפי' לא ירצה ליקח הבנים כל שמוצא אם רובצת על הבנים חייב לשלח. אמנם בב"מ ק"ב ע"א פירש"י אם רוצה לתופשה מבואר להדיא דלא כהנ"ל. ונראה דגם בשינוי לשון הש"ס משמע כן דהכא אמר איחייב בשילוח משמע אקרקפתא דגברא מונח חיוב השלוח. והתם בב"מ קאמר מיחייבה לה בשילוח משמע אעוף קאי דנעשה בר שילוח לכשירצה לזכות באפרוחיו. ונ"ל דתלי' בפלוגתא דלר' יהודה דשלח מעיקרא משמע עיקר מצוה השילוח משמע כחו"י אך לרבנן העיקר לא תקח האם על הבנים שלא נתאכזר וא"כ בשמעתין קאי לתרץ הברייתא אליבא דכ"ע גם לר' יהודה ובשגם ברייתא דלעיל קל"ט ע"ב יכול ירדוף בהרים משמע כר' יהודה הנ"ל ושם תני ג"כ יוני שובך ויוני עלי' ע"כ תי' הכא איחייב בשילוח אקרקפתא דגברא וכן פי' רש"י אבל התם בב"מ עיקור תירוצא ליישב דברי ריבר"ח ע"כ קאמר כהלכתא מחייבה לה בשילוח אעוף ולא אגברא וכן פירש"י וק"ל:


אאמם. לשיטת רש"י לפי מסקנא לא משכחת דרכי שלום אלא בביצה שיצאה רובה דכשיצאה כולה וכן האפרוחים יש בהם גזל גמור והאם המפרוח אפי' דרכי שלום ליכא. רק בביצה שיצא רובא והקשה רמב"ן מש"ס סנהדרין ומ"ש רשב"א התם נמי משום ביצים צ"ע איך משום ביצה שיצא רובא מעמיד אר"א שלו ונעשה פסול עדות עי"ז בתמי'. והנלע"ד אותן האפרוחים שכבר זכה בהם ויש בהם גזל גמור שוב כשיגדלו ויהי' מפריחים נהי שוב לית בהו גזל גמור כאווזין ותרנגולים שמרדו. מ"מ כיון שבאים לכלובן לערב וגם בילדותן הי' שלו ממש. ולא דמו ליונים שבאו מהיער וקננו' בטפיחים ובורות דבהני מיירי ברייתא לעיל קל"ט ע"ב וכן ברייתא דשמעתין דבהני אפי' דרכי שלום ליכא כפירש"י. ולא דמי נמי לאווזין ותרנגולים שמרדו דהוה הפקר גמור כיון שאין באין לכלובן לערב אבל הני מתחלה הי' שלו וגם עתה באין לכלובן לערב בהני הוה גזל מדרכי שלום ואפשר מזומנים נמי הוה ובהא איירי בסנהדרין וזה נ"ל נכון בעזה"י:


והשתא דאמר ריא"ר אסור לזכות בביצים וכו' בתוס' ב"מ ק"ב ע"א הקשו לוקמא כגון שהכניס טליתו או ידו תחת הביצים וכו' והנה טליתו משמע ברמב"ם פ"א מזכי' בהפריש מצודתו בשדה חברו לא קנה ומשמע בעל השדה קנה וא"כ הוה גזל גמור וע"ש מ"ש כ"מ והסביר זה אבל לא מצא מקומו ונ"ל מהכא הוכיח כן. ובהכניס ידו תחת הביצים משמע מתשובת רשב"א סי' תצ"ג דאז אפי' דרכי שלום ליכא והוה של הזוכה לגמרי ע"ש שלשונו מגומגם:


אביו של קטן לפמ"ש הג"א פ' החובל דקטן צריך לשלם כשיגדיל א"כ הומ"ל בקטן עצמו ועיין מג"א ססי' שמ"ג:

